CELEX: 62016CN0374
Language: et
Date: 2016-07-07 00:00:00
Title: Kohtuasi C-374/16: Eelotsusetaotlus, mille on esitanud Bundesfinanzhof (Saksamaa) 7. juulil 2016 – Rochus Geissel als Insolvenzverwalter über das Vermögen der RGEX GmbH i. L. versus Finanzamt Neuss

24.10.2016   
            
            
               ET
            
            
               Euroopa Liidu Teataja
            
            
               C 392/5
            
         Eelotsusetaotlus, mille on esitanud Bundesfinanzhof (Saksamaa) 7. juulil 2016 – Rochus Geissel als Insolvenzverwalter über das Vermögen der RGEX GmbH i. L. versus Finanzamt Neuss
   (Kohtuasi C-374/16)
   (2016/C 392/06)
   Kohtumenetluse keel: saksa
   
      Eelotsusetaotluse esitanud kohus
   
   Bundesfinanzhof
   
      Põhikohtuasja pooled
   
   
      Kassatsioonkaebuse esitaja: Rochus Geissel als Insolvenzverwalter über das Vermögen der RGEX GmbH i. L.
   
      Vastustaja kassatsioonimenetluses: Finanzamt Neuss
   
      Eelotsuse küsimused
   
   
               1.
            
            
               Kas arve, mis on nõutav sisendkäibemaksu mahaarvamise õiguse kasutamiseks vastavalt nõukogu 28. novembri 2006. aasta direktiivi 2006/112/EÜ (1), mis käsitleb ühist käibemaksusüsteemi, artikli 168 punktile a koostoimes artikli 178 punktiga a, sisaldab „täielikku aadressi“ nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artikli 226 punkti 5 tähenduses, kui arvel, mille kauba võõrandaja või teenuse osutaja on kauba võõrandamise või teenuse osutamise kohta väljastanud, on esitatud aadress, millel saab talle küll posti saata, kuid ta ei tegele sellel aadressil majandustegevusega?
            
         
               2.
            
            
               Kas nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artikli 168 punktiga a koostoimes artikli 178 punktiga a on tõhususe nõuet arvesse võttes vastuolus liikmesriigi praktika, mis võtab kauba või teenuse saaja heausksust selle suhtes, et sisendkäibemaksu mahaarvamise tingimused on täidetud, arvesse ainult väljaspool maksusumma kindlaksmääramise menetlust eraldi läbi viidavas õigluse huvides tehtava otsuse menetluse raames? Kas selles osas on võimalik tugineda direktiivi 2006/112/EÜ, mis käsitleb ühist käibemaksusüsteemi, artikli 168 punktile a koostoimes artikli 178 punktiga a?
            
         
      (1)  ELT L 347, lk 1.